Up-557/02
Datum: 2003-06-03T00:00:00.000+02:00
ecli: ECLI:SI:USRS:2003:Up.557.02
vrsta: posamični akt
zadeva: ustavna pritožba
objavljeno: Neobjavljeno | 03.06.2003
dokument: US22491
akt: Ustavna pritožba A. A. zoper sklep Višjega sodišča v Ljubljani št. I Cpg 598/2002 z dne 13. 6. 2002
resitev: zavrženje
izrek: Ustavna pritožba A. A. zoper sklep Višjega sodišča v Ljubljani št. I Cpg 598/2002 z dne 13. 6. 2002 se zavrže.
stavek: Revizija je vselej (tj. ne glede na vrednost spornega predmeta) dovoljena zoper sklep, s katerim sodišče druge stopnje zavrže vloženo pritožbo v gospodarskem sporu majhne vrednosti. Ker pritožnik tega pravnega sredstva ni izčrpal, njegova ustavna pritožba ni dopustna.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
podlaga: Člen 55.1.2, Zakon o Ustavnem sodišču [ZUstS]
datum_vloge: 2002-09-10T22:00:00.000Z
datum_odlocitve: 2003-06-02T22:00:00.000Z

# Up-557/02-4

24. 6. 2003

# SKLEP

Ustavno sodišče je v postopku za preizkus ustavne pritožbe A. A. iz Ž., ki ga zastopa odvetniška družba B. o.p. - d.n.o., Z., na seji senata dne 3. junija 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba A. A. zoper sklep Višjega sodišča v Ljubljani št. I Cpg 598/2002 z dne 13. 6. 2002 se zavrže.

## OBRAZLOŽITEV

Z izpodbijanim sklepom je sodišče zavrglo pritožnikovo napoved pritožbe in pritožbo v gospodarskem sporu majhne vrednosti. V ustavni pritožbi pritožnik navaja, da je ugotovitev sodišča, da je napoved pritožbe vložil prepozno, napačna. To naj bi izhajalo tudi iz priloženih potrdil. Zatrjuje kršitev pravice do pritožbe po 25. členu Ustave in pravice do zasebne lastnine po 33. členu Ustave.

V skladu z 51. členom Zakona o Ustavnem sodišču (v nadaljevanju ZUstS) je ustavno pritožbo dopustno vložiti po izčrpanju vseh pravnih sredstev. Pritožnik sicer trdi, da je v obravnavani zadevi ta pogoj izpolnjen, vendar njegova trditev ne drži. V skladu s 384. členom Zakona o pravdnem postopku (Uradni list RS, št. 26/99 in nasl. - ZPP) je revizija vselej (tj. ne glede na vrednost spornega predmeta) dovoljena zoper sklep, s katerim je sodišče druge stopnje zavrglo vloženo pritožbo. V obravnavani zadevi bi torej pritožnik zoper sklep o zavrženju pritožbe lahko vložil revizijo. Ker tega ni storil, njegova ustavna pritožba zaradi neizčrpanosti pravnih sredstev ni dopustna in jo je treba zavreči.

Senat Ustavnega sodišča je sprejel ta sklep na podlagi druge alineje prvega odstavka ZUstS in prve alineje 52. člena Poslovnika Ustavnega sodišča (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
mag. Marija Krisper Kramberger